چه‌مه‌يليت ئه‌رام ئايينه‌ى ده‌رده‌
ده‌رد نيه‌و بويشى هناسه‌ى سه‌رده‌
چه‌مه‌يلت وه‌قتى دووه‌   وه‌هارى
لافاوو ئه‌سرت    دووه‌   ديارى
ئه‌وه‌ ئه‌سره‌ كه‌ كه‌يگ چه‌مه‌يلت جارى
ئلتهاب  دڵ ، ئه‌ور  وه‌هارى
ئه‌و ئه‌سه‌ر ئووشن ئه‌سه‌ر غه‌م نيه‌ پڕ ده‌ شادى
شادى وه‌صل گوڵ وه‌هارى
ئه‌سر خوو ئه‌سر نيه‌ ،  شراوو   ناوه‌
ئه‌راى دڵدارت ، جوور خوين ئاوه‌
چه‌مه‌يلت وه‌قتى  دووه‌   وه‌هارى
واران ئه‌سرت وه‌قتى دوو جارى
ئه‌راى دڵدارت  دڵ وه‌ى  وه‌  ژارى
ئاويم   گرگه‌  بدوون   ناچارى
دل  گرتيه‌ ،  نه‌كه‌ گ   بى تاويى
جوور مه‌لويچگ ده‌ سه‌ر بى ئاوى
بچوو وڵكه‌ ،  جوور  سه‌ر  ئاوى
سه‌ر ئاو عشقت نيه‌كه‌يگ  وه‌   ئاوى
دڵ  دڵدارى  ، دوو  ديارى
وه‌ همه‌ت  تو  رفيق  ژارى
چه‌مه‌يلت ئه‌رام بووگ وه‌  بهشته‌
بافته‌يل دڵم بكه‌يگ وه‌ ڕشته‌
دو جاره‌ بچنمه‌ى وجور ملاكه‌ت
قصه‌يل دڵم كه‌م وه‌ تو راحه‌ت
هاتم وه‌ شوونت ئه‌را دڵدارى
جوور براى خوو ، ده‌ سر يه‌ى كارى
ده‌سم   ده‌  دنيا و ما سوا بڕياس
لباس حه‌ياى ، حه‌ياتم  درياس
چه‌مه‌يلت ئه‌رام جوور ئاسمان
ئوفق قه‌ڵبت جوور كه‌هكشان
مه‌نيش كه‌مووته‌ر ، ده‌ بن زندان
باز شكارى ، ده‌ دسته‌  رندان
هاته‌ شكارم ، ئه‌وه‌ز كرد حاڵم
منيش دو رووژه‌ ده‌ غه‌م بى زارم
